[{"text_idx": "#000000", "text": "\u2018Ilargi guztiak\u2019, 69. Zinemaldiko azken egunetan"}, {"text_idx": "#000001", "text": "Igor Legarreta zinemagileak udaberrian estreinatu zuen Ilargi guztiak film fantastikoa, pandemiaren eraginez, otsaileko data baztertu ostean, eta udan Montrealgo Fantasiazko Nazioarteko Jaialdi entzutetsuan saritu dute lana. 69. Donostia Zinemaldiak ere tarte bat eskaini nahi izan dio banpirismoaren mitoa abiapuntu duen proiektuari, eta Zinemira sailean izango da ikusgai gaur eta bihar, lehiaketaz kanpo."}, {"text_idx": "#000002", "text": "\u2018Erlauntza\u2019-k Zinemaldiko pantaila hartuko du"}, {"text_idx": "#000003", "text": "2020ko azaroaren 6an heldu zen zinema aretoetara Erlauntza, Kepa Errastik idatzitako eta Mireia Gabilondok zuzendutako antzezlan izenkidean oinarritutako filma. Haurtzaroko lagun talde batek landetxe batean igaroko duen asteburua du oinarri, eta arrakasta polita erdietsi zuen zinema aretoetan, hilabete eta erdiko epean, 12.000 lagun inguruk ikusi baitzuten. 69. Donostia Zinemaldiko Zinemira sailean, lehiaketaz kanpo, bistaratuko dute gaur eta bihar."}, {"text_idx": "#000006", "text": "Zuzendaria: Magnus von Horn Urtea: 2020 Herrialdea: Polonia Sweat (2020) filmak Sylwia Zajac izeneko fitness influencer poloniarra jarraituko du hiru egunez, hasiera batean arrosa kolorekoa zirudien munduaren argi-ilunak erakutsiz. Erreportajeen formatua antzeratuz, filmak protagonista jarraitzen du goizeko lehen entrenamendu jendetsutik, 72 ordu beranduago, telebistako fokuei begira, malkoei eutsi eta irribarre ederra eskaintzen digun arte. Sare sozialetan gehiegizko agerpenari egiten zaion kritika agerikoaz haraindi, emakume arrakastatsu"}, {"text_idx": "#000007", "text": "FIRST COW: \u2018Mito fundatzaileen atzealde gizatiarra\u2019"}]